OpenLLM-France/wikimedia huggingface dataset:
# Gilman City

Gilman City és una població dels Estats Units a l'estat de Missouri. Segons el cens del 2000 tenia 380 habitants.

## Demografia

Segons el cens del 2000, Gilman City tenia 380 habitants, 158 habitatges, i 100 famílies. La densitat de població era de 172,6 habitants per km².
Dels 158 habitatges en un 31% hi vivien nens de menys de 18 anys, en un 53,8% hi vivien parelles casades, en un 7% dones solteres, i en un 36,1% no eren unitats familiars. En el 31,6% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,1% tenia menys de 18 anys, un 12,1% entre 18 i 24, un 22,4% entre 25 i 44, un 19,7% de 45 a 60 i un 19,7% 65 anys o més.
L'edat mediana era de 36 anys. Per cada 100 dones de 18 o més anys hi havia 95,1 homes.
La renda mediana per habitatge era de 26.042 $ i la renda mediana per família de 33.482 $. Els homes tenien una renda mediana de 21.518 $ mentre que les dones 16.250 $. La renda per capita de la població era de 12.413 $. Entorn del 4% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gilman City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Gilman City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Monestir de Sant Saba

* Per a altres significats, vegeu «Mar Saba».
Monestir de Sant Saba (Монастырь святого Саввы Освященного) és un monestir ortodox masculí a la ciutat de Melitòpol. Fou fundat el 1995. El nom honora a Sant Saba de Mutalasca.

## Referències

* ↑ «Melitopol city, Ukraine guide». [Consulta: 8 agost 2021].
# Vila Clotilde

Vila Clotilde és una localitat de São Tomé i Príncipe. Es troba al districte de Caué, al sud-oest de l'illa de São Tomé. La seva població és de 519 (2008 est.). Es troba gairebé a l'oest de Dona Augusta. A l'oest hi ha el Pico Cão Grande, potser la fita natural més notable de l'arxipèlag. Tota la localitat es troba dins del Parc Natural d'Ôbo. A tota la part meridional de l'illa i del districte la llengua principal és el crioll portuguès anomenat angolar, mentre que a la resta de l'illa parlen el crioll forro.

## Evolució de la població

Població de Angra Toldo (2001-2008) :
| 2001 | 2008 |
| 455 | 519 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Alaveteli

Alaveteli és un programari lliure i de codi obert de mySociety per ajudar a la ciutadania a redactar sol·licituds de Llibertat d'Informació i publicar automàticament una resposta.

## Característiques

Alaveteli es descriu com "un projecte per crear una plataforma lliure, estàndard i internacionalitzada per realitzar sol·licituds de Llibertat d'Informació". Alaveteli està finançat per l'Open Society Foundations i la Fundació Hivos.
Va començar com el programari que executava WhatDoTheyKnow, un web del Regne Unit que publica respostes a sol·licituds sobre llibertat d'informació. El codi original de WhatDoTheyKnow va ser escrit principalment per Francis Irving mentre treballava per mySociety. Alaveteli deu el seu nom a la localitat de Alaveteli a Finlàndia, on Anders Chydenius, un dels primers defensors de la llibertat d'informació, va treballar com a vicari.
Les persones que administren llocs en la plataforma Alaveteli poden formar part de la comunitat, amb suport i consells compartits a través d'un tauler de missatges, i conferències regulars.
El programari alternatiu lliure i de codi obert que s'utilitza per operar portals de sol·licitud de llibertat d'informació inclou Froide i MuckRock.

## Referències

* 1 2 «About « Alaveteli – international Right to Know software». Alaveteli.org. [Consulta: 27 maig 2012].
* ↑ «Credit where credit is due» (en anglès). WhatDoTheyKnow. [Consulta: 27 maig 2021].
* ↑ «Funding» (en anglès americà). mySociety. [Consulta: 27 maig 2021].
* ↑ «About». WhatDoTheyKnow. [Consulta: 27 maig 2012].
* ↑ The World's First Freedom of Information Act
* ↑ «Google Groups».
* ↑ «AlaveteliCon 2015 / mySociety».
* ↑ «stefanw/froide». GitHub. [Consulta: 28 octubre 2016].
* ↑ «MuckRock/muckrock» (en anglès). GitHub. [Consulta: 23 març 2017].
# Bernhard Duhm

Bernhard Duhm (10 d'octubre de 1847 - † 1 de novembre de 1928) fou un teòleg alemany.
Estudià teologia a la Universitat de Göttingen, on tingué com a instructors Albrecht Ritschl, Heinrich Ewald i Julius Wellhausen, qui es convertí en un bon amic i col·lega. El 1873 va convertir-se en professor a Götingen i posteriorment professor associat d'estudis de l'Antic Testament. El 1888 es traslladà a la Universitat de Basilea, on fou un dels estudiosos més influents de l'Antic Testament del seu temps.
Duhm és recordat pel seu treball exegètic dels profetes de l'Antic Testament, en particular estudis sobre la complexitat dels llibres de Jeremies i Isaïes. En relació al Llibre d'Isaïes, que proporcionà una anàlisi en profunditat a la Deuterojesaja (Segon Isaïes, capítols 40-55) i l'anomenada Tritojesaja (Tercer Isaïes, capítols 56-66).

## Algunes publicacions

* Die Theologie der Propheten als Grundlage für die innere Entwicklungsgeschichte der israelitischen Religion, Bonn 1875 en línea
* Die Psalmen erklärt Mohr, Freiburg i. B. 1899 en línea
* Das Buch Jeremia erklärt, Mohr, Tibinga & Leipzig 1901 en línea
* Das Buch Jesaia übersetzt und erklärt, 2. verbesserte Aufl. Gotinga 1902 en línia
* Das Buch Jesaia übersetzt und erklärt (1892): HK III/1, 5a ed. Göttingen 1968. ISBN 3-5255-1656-8
* Israels Propheten. 2ª ed. Tibinga 1922
# Berà

«Berà» té aquests significats:
* Berà I (? - Rouen, 844), primer comte de Barcelona i marquès de Gòtia (801-820), comte de Girona i Besalú (812 o 817-820) i comte de Rasès i Conflent (790-820)
* Berà II, comte de Rasès i de Conflent (846- ~849)
* Arc de Berà, arc de triomf al nord de la ciutat de Tarragona, prop de Roda de Berà
* L'Arc de Berà, empresa distribuïdora de llibres fundada a Barcelona el 1971
* Línia Roda de Berà - Reus, línia de ferrocarril actualment en desús que unia la ciutat de Reus amb Roda de Berà
* Punta de Berà, muntanya al municipi de Roda de Berà a la comarca del Tarragonès
* Roda de Berà, municipi de la comarca del Tarragonès

## Vegeu també

* Berar
* Berat
* Bera (desambiguació)
# Conservatori d'Atenes

El Conservatori d'Atenes (grec: Ωδείον Αθηνών, Odeíon Athinón) és el conservatori més antic de la Grècia moderna. Va ser fundat el 1871 per la «Societat de Música i del drama d'Atenes». Inicialment, els instruments musicals que s'hi ensenyaven es limitaven al violí i la flauta, representant dels principis estètics de l'antiga grega apol·linis i dionisíacs. Les classes de piano no es van incloure al programa. El 1881 el seu nou director amb educació alemanya Georgios Nazos, en una polèmica jugada en aquell moment, va ampliar el programa del conservatori mitjançant la introducció d'instruments d'estil europeu occidentals i teories modernes.

## Referències

* ↑ «Informació sobre el centre educatiu» (en grec). Musipedia.gr. Arxivat de l'original el 2013-12-05. [Consulta: 13 novembre 2014].
# Edmundo Ramos Prevés

Edmundo Ramos Prevés (Alacant, 1874 - maig de 1918) fou un metge i polític valencià, alcalde d'Alacant durant la restauració borbònica. Fill del militar republicà Hilario Ramos Llopis. En 1895 es va llicenciar en medicina a la Universitat de València amb premi extraordinari. En 1901 es va doctorar amb premi extraordinari i es va establir com a metge a Alacant. Implicat en política, va militar des de 1909 al Partit Liberal Demòcrata de José Canalejas y Méndez, i fou regidor d'Alacant de 1902 a 1915. El 2 de gener de 1913 fou escollit alcalde d'Alacant. Durant el seu mandat va proposar la realització d'un projecte de col·lector municipal i es va enfrontar a problemes d'endeutament. Va perdre l'alcaldia després de les eleccions del 9 de novembre de 1913 i fou substituït per un conservador. Va morir el maig de 1918 a causa d'una epidèmia de grip, amb només 44 anys.

## Referències

* ↑ Tres Ramos Arxivat 2016-06-18 a Wayback Machine., per Garardo Muñoz
* ↑ La prioridad del agua, La Gatera, 5 de setembre de 1995
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.463. ISBN 9788495484802.
Càrrecs públics :
| Precedit per: Federico Soto Mollá | Alcalde d'Alacant (gener-novembre) 1913 | Succeït per: Ramón Campos Puig |
# Giusy Ferreri

Giuseppina Gaetana Ferreri, més coneguda com a Giusy Ferreri (Palerm, Sicília, 17 d'abril de 1979) és una cantautora italiana. Es féu famosa el 2008 quan va participar en la primera edició del programa italià X Factor malgrat acabar en segona posició. Durant la seva carrera ha guanyat diversos premis, entre els quals un Premio Videoclip Italiano, un Premio Lunezia, un Sanremo Hit Award, dos Venice Music Awards, cinc Wind Music Awards i també el premi internacional European Border Breakers Awards.
Giusy ha aconseguit vendre més de 1.360.000 discos, situant-se així entre els artistes italians debutants més exitosos contemporàniament. Per la seva veu greu molt característica se la compara sovint amb Nina Simone, Bessie Smith o l'anglesa Amy Winehouse.

## Discografia

* Gaetana (2008)
* Fotografie (2009)
* Il mio universo (2011)
* L'attesa (2014)
* Girotondo (2017)
* Cortometraggi (2022)
# Watonga

Watonga és una ciutat dels Estats Units a l'estat d'Oklahoma. Segons el cens del 2000 tenia 4.658 habitants.

## Demografia

Segons el cens del 2000, Watonga tenia 4.658 habitants, 1.273 habitatges, i 858 famílies. La densitat de població era de 656,4 habitants per km².
Dels 1.273 habitatges en un 33,9% hi vivien nens de menys de 18 anys, en un 51,3% hi vivien parelles casades, en un 11,5% dones solteres, i en un 32,6% no eren unitats familiars. En el 30,3% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,16.
Per edats la població es repartia de la següent manera: un 20,5% tenia menys de 18 anys, un 12,5% entre 18 i 24, un 36,7% entre 25 i 44, un 17,9% de 45 a 60 i un 12,4% 65 anys o més.
L'edat mediana era de 34 anys. Per cada 100 dones de 18 o més anys hi havia 191,1 homes.
La renda mediana per habitatge era de 27.208 $ i la renda mediana per família de 31.391 $. Els homes tenien una renda mediana de 23.056 $ mentre que les dones 16.146 $. La renda per capita de la població era de 10.567 $. Entorn del 12,4% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Watonga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Watonga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ali ibn Salah al-Din

Alí ibn Salah-ad-Din fou imam zaidita del Iemen. A la mort de l'imam al-Nasir Salah al-Din el 1391, Ali el va succeir, però només fou reconegut com a imam de la gihad i va morir de pesta negra el 1436; el poder zaidita s'havia reconstituït a poc a poc però fou destruït pels tahírides del Iemen (1446-1517) especialment pel segon emir de la dinastia Abd al-Wahhab ibn Dawud després del 1478 fins que al-Hadi Izz al-Din ibn al-Hasan al final del segle, va restablir l'imamat zaidita.

## Referències

* ↑ Encyclopaedia of Islam, Brill Publishers, Leiden, s.v. "(al-)Nāṣir li-dīn Allāh".
# Billy Paul

Billy Paul, nascut com a Paul Williams (Filadèlfia, Estats Units, 1 de desembre de 1934 - 24 d'abril de 2016, fou un músic i cantant estatunidenc de música soul.

## Discografia
### Àlbums

* 1968 Feelin' Good at the Cadillac Club (Gamble Records SG 5002)
* 1970 Ebony Woman (Neptune NLPS 201)
* 1971 Going East (Philadelphia International KZ 30580)
* 1972 360 Degrees of Billy Paul (Philadelphia International KZ 31793)
* 1973 Ebony Woman (Philadelphia International KZ 32118 - reissue of Neptune NLPS 201)
* 1973 Feelin' Good at the Cadillac Club (Philadelphia International KZ 32119 - reissue of Gamble SG 5002)
* 1973 War of the Gods (Philadelphia International KZ 32409)
* 1974 Live in Europe (Philadelphia International KZ 32952)
* 1975 Got My Head on Straight (Philadelphia International KZ 33157)
* 1975 When Love Is New] (Philadelphia International KZ 33843)
* 1976 Let 'Em In (Philadelphia International KZ 34389)
* 1977 Only the Strong Survive (Philadelphia International KZ 34923)
* 1979 First Class (Philadelphia International KZ 35756)
* 1980 Best of Billy Paul (Philadelphia International Z 2-36314)
* 1985 Lately (Total Experience TEL8-5711)
* 1988 Wide Open (Ichiban ICH 1025)

## Referències

* ↑ Billy Paul- Lately album @Discogs.com Accessat 3-10-2011.
* ↑ Billy Paul- Wide Open album @Discogs.com Accessat 3-10-2011.
# Berzosa de Bureba

Berzosa de Bureba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 55 | 60 | 48 | 48 |
# Copa d'Àfrica de Nacions 1963

El 1963 es disputà la quarta edició de la Copa d'Àfrica de Futbol, a Ghana. El campionat s'amplià a sis equips, dividits en dos grups de tres, on cada guanyador es classificava per la final. Ghana guanyà el torneig derrotant el Sudan, per 3 a 0, a la final.

## Fase de classificació

Es va organitzar una fase de classificació amb vuit equips (se'n van classificar quatre) i una fase final amb sis equips. Etiòpia, com a vigent campiona, i Ghana, com a organitzadora, van entrar directament a la fase final.
Els equips classificats van ser:
| Equips | Participacions anteriors | Millor resultat |
| Etiòpia (vigent campió) | 3 (1957, 1959 i 1962) | 01 !Campions (1962) |
| Ghana (amfitrió) | 00 !Debutants | 00 !Debutants |
| Nigèria | 00 !Debutants | 00 !Debutants |
| Sudan | 2 (1957 i 1959) | 02 !Finalistes (1959) |
| Tunísia | 1 (1962) | 03 !Tercers (1962) |
| R. Àrab Unida | 3 (1957, 1959 i 1962) | 01 !Campions (1957, 1959) |

## Seus

| Accra | AccraKumasi | Kumasi |
| Estadi d'Accra | AccraKumasi | Estadi de Kumasi |
| Capacitat: 40.000 | AccraKumasi | Capacitat: 40.500 |

## Competició
### Primera fase
#### Grup A

| Pos | Equip | PJ | PG | PE | PP | GF | GC | DG | Pts | Classificació |
| 1 | Ghana (H) | 2 | 1 | 1 | 0 | 3 | 1 | +2 | 3 | Finalista |
| 2 | Etiòpia | 2 | 1 | 0 | 1 | 4 | 4 | 0 | 2 | 3r i 4t lloc |
| 3 | Tunísia | 2 | 0 | 1 | 1 | 3 | 5 | −2 | 1 | |
| Ghana | 1 - 1 | Tunísia |
| Mfum 9' | | Jedidi 36' |
Estadi d'Accra (Accra)
| Ghana | 2 - 0 | Etiòpia |
| Acquah | | |
Estadi d'Accra (Accra)
| Etiòpia | 4 - 2 | Tunísia |
| Worku Tekle Tesfaye | | Chetali Jedidi |
Estadi d'Accra (Accra)

#### Grup B

| Pos | Equip | PJ | PG | PE | PP | GF | GC | DG | Pts | Classificació |
| 1 | Sudan | 2 | 1 | 1 | 0 | 6 | 2 | +4 | 3 | Finalista |
| 2 | R. Àrab Unida | 2 | 1 | 1 | 0 | 8 | 5 | +3 | 3 | 3r i 4t lloc |
| 3 | Nigèria | 2 | 0 | 0 | 2 | 3 | 10 | −7 | 0 | |
| R. Àrab Unida | 6 - 3 | Nigèria |
| Riza 30', 32' El-Shazly 42', 44', 81', 87' | | Ekpe 78' Bassey 82' Onya 89' |
Estadi de Kumasi (Kumasi)
| R. Àrab Unida | 2 - 2 | Sudan |
| El-Shazly 5' Riza 7' | | Jaxa 60', 75' |
Estadi de Kumasi (Kumasi)
| Sudan | 4 - 0 | Nigèria |
| Jaxa El-Kuwarti Wazza | | |
Estadi de Kumasi (Kumasi)

### Eliminatòries
#### 3r i 4t lloc

| R. Àrab Unida | 3 - 0 | Etiòpia |
| Riza Ismail El-Shazly | | |
Estadi d'Accra (Accra)

#### Final

| Ghana | 3 - 0 | Sudan |
| Aggrey-Fynn 62' (p.) Acquah 72', 82' | | |

## Campió

* Guanyador de  Copa d'Àfrica 1963
* Ghana Primer títol

## Golejadors
### 6 gols

* Hassan El-Shazly

### 4 gols

* Edward Acquah
* Jaxa
* Riza

### 2 gols

* Mengistu Worku
* Mohamed Salah Jedidi

### 1 gol

* Edward Aggrey-Fynn
* Wilberforce Mfum
* Ibrahim Yahia El-Kuwarti
* Wazza
* Taha Ismail
* Girma Tekle
* Girma Tesfaye
* Abdelmajid Chetali
* Joseph Bassey
* Asuquo Ekpe
* ... Onya

## Referències

* ↑ «African Nations Cup 1963» (en anglès). The Rec.Sport.Soccer Statistics Foundation. [Consulta: 27 febrer 2018].
# Edmé-Louis Daubenton

Edmé-Louis Daubenton (1732–12 de desembre de 1785) va ser un naturalista i botànic francès.
Va ser Buffon que va fer que aquest cosí de Louis Jean-Marie Daubenton, Edmé-Louis, supervisés les il·lustracions en color de la Histoire naturelle (1749-89). Com que Buffon no seguí el sistema de classificació biològica de Carl von Linné, Pieter Boddaert (1730–1796) publicà una taula amb la correspondència dels noms segons el sistemà Linneà de noms binomials.

## Referències

* Benezit, E. (1999) Dictionnaire Critique et Documentaire des Peintres, Sculpteurs, Dessinateurs et Graveurs de Tous les Temps et de Tous les Pays. Nouvelle Edition. Paris: Gründ,.
* Bureau, Louis. (1907) "Sur un Atlas des Planches Coloriées de l'Ornithologie de Brisson Attribué au Peintre Martinet, Provenant de la Vente Alph. Milne-Edwards" in Proceedings of the Fourth International Ornithological Congress, London, June 1905, published as vol.XIV of Ornis. p. 176-180.
* Cowan, C.F.(1968). "The Daubentons and Buffon's Birds" Journal of the Society for the Bibliography of Natural History Vol.5, pt.1 37-40.
# Moqrisset

Moqrisset (àrab مقريصات) és una comuna rural de la província d'Ouezzane de la regió de Tànger-Tetuan-Al Hoceima. Segons el cens de 2014 tenia una població total de 10.545 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Watseka

Watseka és una població dels Estats Units a l'estat d'Illinois. Segons el cens del 2000 tenia 5.670 habitants.

## Demografia

Segons el cens del 2000, Watseka tenia 5.670 habitants, 2.314 habitatges, i 1.483 famílies. La densitat de població era de 835,6 habitants/km².
Dels 2.314 habitatges en un 28,8% hi vivien nens de menys de 18 anys, en un 49,3% hi vivien parelles casades, en un 11,2% dones solteres, i en un 35,9% no eren unitats familiars. En el 31,2% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,7% tenia menys de 18 anys, un 8,1% entre 18 i 24, un 25,1% entre 25 i 44, un 21,6% de 45 a 60 i un 21,6% 65 anys o més.
L'edat mediana era de 40 anys. Per cada 100 dones de 18 o més anys hi havia 83,7 homes.
La renda mediana per habitatge era de 30.440 $ i la renda mediana per família de 40.000 $. Els homes tenien una renda mediana de 30.516 $ mentre que les dones 19.680 $. La renda per capita de la població era de 16.638 $. Aproximadament el 12,7% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Watseka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Watseka». American Fact Finder. Oficina del Cens dels Estats Units, 12-01-2010.
# Betty Mahmoody

Betty Mahmoody (Alma, Michigan, 9 de juny de 1945) és una escriptora estatunidenca i conferenciant coneguda pel seu llibre, No sense la meva filla, del qual es va fer posteriorment una pel·lícula homònima. És la president i cofundadora d'One World: For Children, una organització que promou l'entesa entre cultures i s'esforça per oferir seguretat i protecció als nens de matrimonis bi-culturals.

## No sense la meva filla

El seu llibre, No sense la meva filla, és un relat de les seves experiències viscudes entre 1984 i 1986, quan va viatjar a l'Iran amb el seu marit i la seva filla en el que es va prometre que seria una breu visita i després es va quedar allà en contra de la seva voluntat.
Segons el llibre, ella i el seu marit, Bozorg Mahmoody, i la seva filla, Mahtob, van viatjar a l'Iran a l'agost de 1984. El seu marit va dir que seria una visita de dues setmanes a la seva família a Teheran. Un cop les dues setmanes van passar, el marit es va negar a permetre que la seva esposa i filla s'anessin. Mahmoody va quedar atrapada en una cultura hostil als nord-americans, una família hostil a ella, i un marit abusiu. D'acord amb el llibre, l'espòs li va separar de la seva filla durant setmanes. També va ser colpejada i amenaçada de matar-la si intentava fugir.
Ella finalment va aconseguir fugir amb la seva filla. En el llibre relata la seva fugida de 800 quilòmetres fins a Turquia i l'ajuda que va rebre de molts iranians.

## Altres llibres

Betty Mahmoody recopilar també històries d'altres pares els cònjuges estrangers els van allunyar dels seus fills en el llibre Per l'amor d'un nen.

## Bozorg Mahmoody

Alexis Kouros va col·laborar amb l'ex-marit per crear un documental anomenat Sense la meva filla, per contrarestar les afirmacions del llibre de Betty i així embrutar el seu nom.
El 23 d'agost de 2009 Bozorg Mahmoody va morir a Teheran, Iran, als 70 anys. L'agència de notícies estatal va citar al seu nebot, Majid Ghodsi, com a font que havia mort en un hospital per problemes renals i altres complicacions.

## Referències

* ↑ Mahmoody, B. (1991), Not Without My Daughter, St. Martin's Paperbacks; Mti edition.
* ↑ Biografia de Betty Mahmoody, AEI Speakers Bureau
# Edmundo Piaggio

Edmundo Piaggio (3 d'octubre de 1905 - 27 de juliol de 1975) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1930 però no arribà a disputar cap partit.

## Referències

* ↑ Edmundo Piaggio Fitxa i estadístiques a la FIFA
# Gegant groga

Les gegants grogues són estrelles massives de les classes espectrals F i G i antigues estrelles de la seqüència principal.

## Vista general

Les estrelles gegants grogues brillen la seva llum principalment a la zona visible i apareixen de color blanc groguenc o groguenc a causa de les seves temperatures superficials. Les gegants grogues són més fredes i menys massives que les gegants blaves comparables de mida similar. En contrast amb les gegants vermelles, que només aconsegueixen la seva mida en l'etapa final de l'evolució estel·lar normal, si s'expandeixen, moltes vegades, les gegants grogues estan a prop del final de la seva vida. Molts són antigues gegants blaves o pesades estrelles la seqüència principal, que es converteixen en gegants vermelles o supergegants vermelles amb una fase groga poc abans del seu final. Les més pesades d'entre 6 a 8 M☉, finalitzen en una supernova de tipus II.
Entre 5000 i 7500 K, la seva temperatura superficial és comparable a la del Sol. Per això, hi ha gegants grogues a la zona mitjana superior del diagrama de Hertzsprung-Russell.

## Exemples

| Name | Massa(M/M$_☉$) | Radi (R/R$_☉$) | Lluminositat(L/L$_☉$) |
| Arneb (α Lep A) | 9 | 75 | 13000 |
| Canopus (α Car) | 8 | 72 | 14800 |
| Capella Aa (α Aur Aa) | 3 | 10,8 | 75,8 |
| Mu Velorum A (μ Vel A) | 3 | 13 | 90,6 |
| Alfa de la Sageta (α Sge A) | 4 | 20 | 340 |
| Wezen (δ CMa) | 17 | 200 | 50000 |
En general, les gegants grogues són relativament rares.

## Vegeu també

* Objecte astronòmic
* Estrella gegant
* Gegant vermella
* Gegant blava

## Referències

* ↑ Alles so schön bunt hier – Farbe in der Astrofotografie. (PDF; 993 kB)
* ↑ Estrelles i nebuloses